
Szimmetriasértés inhomogén komplex rendszerekben

Kölcsönható oszcillátor sokaságokban a rendszert jellemző paraméterek homogén megválasztása a kollektív viselkedésnek egy erős stabilitásához vezet. Nemrég megmutatták, hogy létezhet azonban a paramétereknek egy olyan heterogén
kiosztása, amely ennél is stabilabb megoldást eredményez. Ez a nem várt szimmetriasértés komplex fizikai és biológiai
rendszerekben számos gyakorlati alkalmazással rendelkezik. Kutatásaink során kimutattuk ezen szimmetriatörés jelenlétét különböző topológiájú dinamikus rendszerekben. Két egyszerű, általános fizikai modellt tanulmányoztunk: rugó-tömb rendszereket illetve Kuramoto típusú oszcillátorokat. Megfigyeltük ezen nemtriviális szimmetriasértés jelenségét lineáris rugó-tömb rendszerek esetén, és két lehetséges megvalósítást adunk aszimmetrikus optimális paraméter
kiosztásra. Kutatási módszereink a dinamikus rendszerek stabilitás vizsgálataira és számítógép szimulációs kísérletekre
alapszanak.
Általánosan a módszerek lináris rugó-tömb és klasszikus/tehetetlenségi Kuramot rendszerek esetén is fixpont körüli sajátérték vizsgálatokra és statisztikus jellegű szimulációkra alapszanak. Különböző paramétereket tartva variációs bemeneteknek, ahol lehetséges átalgidő vizsgálatokat végzünk. Ezek a teljes dinamikai folyamatot jellemzik, nemcsak a fixpont közeli dinamikát, így egy jobb rálátást adnak a szimmetritörés mibenlétére, mint az egyensúlyi állapot körüli analízisek. 
A vizsgálódásaink megmutatták, hogy az átlag idő vizsgálatok szimmetriatörés megjelenését indokolják. Fixpont körüli analíziseink alátánasztják a nem-triviális szimmetriabontás meglétét, azaz stabilitás és konvergencia sebesség javulását aszimmetrikus paraméterkiosztás esetén. Eddigi eredmények alapján, ezen szimmetriabontás csak fixpont körüli perturbációk esetén kap jelentőséget.
Végül, vizsgáltuk a szétcsatolt tehetetlenségi Kuramoto rendszert. Ekkor eredményeink határesetben visszaadják a rugótömb esetén kapott megoldásokat, melyek konzisztensek más csoportok munkájával.



